smcproject/ml-wiki-sentences huggingface dataset:
അതുകൊണ്ട് ആ ദ്വീപും അതേ പേരിൽ അറിയപ്പെട്ടു.
ചൂട് കാലാവസ്ഥയുള്ള മിക്ക സ്ഥലങ്ങളിലും വളർത്തപ്പെടുന്ന ഒരു അലങ്കാര സസ്യമാണ് ബോഗൺവില്ല.
ഇന്ത്യ , തായ്‌വാൻ , വിയറ്റ്നാം , മലേഷ്യ , ഓസ്ട്രേലിയ , സിംഗപ്പൂർ , മെഡിറ്ററേനിയൻ പ്രദേശം , കരീബിയൻ , മെക്സിക്കൊ , ദക്ഷിണാഫ്രിക്ക , യുണൈറ്റഡ് സ്റ്റേറ്റ്സിലെ അരിസോണ , കാലിഫോർണിയ , ഫ്ലോറിഡ , ഹവായ് , തെക്കൻ ടെക്സസ് എന്നിവിടങ്ങളിൽ ഈ സസ്യം വളരെയധികം കാണപ്പെടുന്നു..
ചൂട് കാലാവസ്ഥകളിൽ പെട്ടെന്ന് വളരുകയും വർഷം മുഴുവൻ പുഷ്പിക്കുകയും ചെയ്യുന്നു.
ശാഖകൾ ഒടിച്ചുമാറ്റുകയോ ചെത്തിമാറ്റുകയോ ചെയ്താൽ ഇവയുടെ വളർച്ചയുടേയും പുഷ്പിക്കലിന്റെയും വേഗത വർദ്ധിപ്പിക്കാം.
ഈർപ്പവും വളക്കൂറുമുള്ള മണ്ണിലാണ് ഇവ ഏറ്റവും നന്നായി വളരുക.
പുഷിപിക്കൽ ചക്രത്തിന്റെ ദൈർഘ്യം നാലു മുതൽ ആറ് ആഴ്ച വരെയാണ്.
ശക്തമായ സൂര്യപ്രകാശവും ഇടക്കിടെയുള്ള വളമിടലും ഇവയുടെ വളർച്ചയെ അനുകൂലിക്കുന്ന ഘടകങ്ങളാണ്.
വെള്ളം കുറച്ച് മതി.
അമിതമായ ജലസേചനം പൂക്കളുണ്ടാകാതിരിക്കുന്നതിനും, ചിലപ്പോൾ വേരഴുകൽ മൂലം സസ്യത്തിന്റെ നാശത്തിനുതന്നെ കാരണമായേക്കാം.
മിതോഷ്ണമേഖലകളിൽ ബോൺസായ് വിദ്യ ഉപയോഗിച്ച് ചെറുതാക്കിയ ബോഗൺവില്ല സസ്യങ്ങളെ വീടിനുള്ളിൽ വളർത്താറുണ്ട്.
ഗ്രനേഡ ദ്വീപ് , ഗുവാം ദ്വീപ് , തായ്‌വാൻ , ഐപോ , എന്നീ രാജ്യങ്ങളുടെയും ടഗ്ബിലറാൻ, ഫിലിപ്പീൻസ് ; കമറില്ലൊ, കാലിഫോർണ്യ ; ലാഗ്വാന നിഗ്വെൽ, കാലിഫോർണ്യ ; സാൻ ക്ലെമന്റ്, കാലിഫോർണ്യ ; നാഹ, ഒകിനാവ എന്നീ നഗരങ്ങളുടെയും ഔദ്യോഗിക പുഷ്പം ബോഗൺവില്ല ഇനങ്ങളാണ്.
ചിത്രശാല [[File:സ്വർണ്ണനിറമുള്ള ബൊഗെയ്ൻവില്ല.jpg|thumb|പൂച്ചെടികൾ]] കടലാസുപൂവ് കടലാസുപൂവ് വെള്ളയും പിങ്ക് എന്നി നിറം ഒരു ചെടിയിൽ തന്നെ ഉള്ള ബോഗൺവില്ല വെളുത്തബോഗൻവില്ലപ്പൂവ് പിങ്ക്ബോഗൻവില്ലപ്പൂവ് അവലംബം ↑ http://www.flowersofindia.net/catalog/slides/Bougainvillea.html ↑
ഇന്റർഗവൺമെന്റൽ പാനൽ ഓൺ ക്ലൈമറ്റ് ചേഞ്ച് ഇംഗ്ലീഷ് വിലാസം https://ml.wikipedia.org/wiki/Intergovernmental_Panel_on_Climate_Change
1988-ൽ വേൾഡ് മീറ്റിയെറോളജിക്കൽ ഓർഗനൈസേഷനും യുണൈറ്റഡ് നേഷൻസ് എൻവയൺമെന്റ് പ്രോഗ്രാമും ചേർന്ന് രൂപവത്കരിച്ച സമിതിയാണ് ഇന്റർഗവൺമെന്റൽ പാനൽ ഓൺ ക്ലൈമറ്റ് ചേഞ്ച് (ഐ.പി.സി.സി.).
കാലാവസ്ഥാ വ്യതിയാനത്തെക്കുറിച്ച് വ്യക്തമായ വിവരവും പാരിസ്ഥിതിക, സാമൂഹിക, സാമ്പത്തിക മേഖലകളിൽ അതുണ്ടാക്കാനിടയുള്ള പ്രത്യാഘാതങ്ങളും ലോകത്തെ അറിയിക്കുകയാണ് വിവിധ രാജ്യങ്ങളിൽ നിന്നുള്ള കാലാവസ്ഥാ ശാസ്ത്രജ്ഞർ അംഗങ്ങളായ സമിതിയുടെ ചുമതല.
കാലാവസ്ഥാ വ്യതിയാനത്തെക്കുറിച്ച ആഗോളതലത്തിൽലഭ്യമായ ഏറ്റവും പുതിയതും പ്രസക്തവുമായ വിവരങ്ങൾ വിലയിരുത്തി റിപ്പോർട്ടുകൾ തയ്യാറാക്കുകയാണ് ഐ.പി.സി.സി. ചെയ്യുന്നത്.
ഇതുവരെ നാല് വിലയിരുത്തൽ റിപ്പോർട്ടുകൾ സമിതി പ്രസിദ്ധീകരിച്ചിട്ടുണ്ട്.
ഈ റിപ്പോർട്ടുകളാണ് കാലാവസ്ഥാ വ്യതിയാന കാര്യത്തിൽ നടപടികളെടുക്കാൻ യു.എന്നും വിവിധ ആഗോള സംഘടനകളും ആധാരമാക്കുന്നത്.
നിലവിൽ 195 രാജ്യങ്ങൽക്കു ഐ.പി.സി.സി യിൽ അംഗത്വമുണ്ട്.
ലോകമെമ്പാടുമുള്ള അനേകം ശാസ്ത്രജ്ഞൻ ഐ.പി.സി .
സി ക്കു വേണ്ടി പ്രവർത്തിക്കുന്നു.
2007-ൽ ഐ.പി.സി.സി.ക്ക് സമാധാനത്തിനുള്ള നൊബേൽ സമ്മാനം ലഭിച്ചിരുന്നു.
രാജേന്ദ്രകുമാർ പാച്ചൗരിയാണ് നിലവിലെ ചെയർമാൻ.
അവലംബം ↑ ↑ {{ cite news }} : Check date values in: | accessdate= and | date= ( help ) അധിക വായനയ്ക്ക് {{ cite journal }} : Invalid | ref=harv ( help ) ; Unknown parameter | month= ignored ( help ) {{ cite journal }} : Invalid | ref=harv ( help ) ; Unknown parameter | month= ignored ( help ) The World Bank climate change and water sector, 2009 Water and Climate Change: Understanding the Risks and Making Climate-Smart Investment Decisions Retrieved 10-24-2011.
പുറം കണ്ണികൾ Intergovernmental Panel on Climate Change IPCC Organisation Archived 2011-07-22 at the Wayback Machine IPCC Principles PDF (8.38 KB) IPCC publications IPCC – 16 years of Scientific Assessment in Support of the Climate Convention PDF (618 KB) .
IPCC AR4 WG1 Report Available for Purchase Archived 2005-06-03 at the Wayback Machine Summaries for Policymakers (SPMs) of the IPCC Fourth Assessment Report : Working Group I (The Physical Science Basis) PDF (3.67 MB) , Working Group II (Impacts, Adaptation and Vulnerability) PDF (923 KB) Working Group III (Mitigation of Climate Change) PDF (631 KB) — The collection of drafts, review-comments and other documents relating to the work of the Working Group I of the Assessment Report 4.
A summary of the Fourth Assessment Report SPMs Archived 2023-04-10 at the Wayback Machine by GreenFacts .
The World Bank – Climate Change and concerns over water resources The World Bank's portal to climate change and water publications.
IPCC article at the Encyclopedia of Earth – General overview of the IPCC Climate Change – What Is the IPCC by Jean-Marc Jancovici Climate Change Freeview Video Interview 2006 – Sherwood Rowland, Nobel Laureate (1995) for work on ozone depletion discusses climate change.
Evolution of Climate Science in the IPCC Assessments: Understanding the 20th Century Climate Change Archived 2010-06-22 at the Wayback Machine .
A video of a lecture given at Princeton University by Venkatachalam Ramaswamy, Acting Director and Senior Scientist, Geophysical Fluid Dynamics Laboratory (GFDL), Professor in Geosciences and Atmospheric and Oceanic Sciences, Princeton University.
IPCC Data Distribution Centre Archived 2016-05-19 at the Wayback Machine Climate data and guidance on its use.
Nature 476,429–433(25 August 2011) Role of sulphuric acid, ammonia and galactic cosmic rays in atmospheric aerosol nucleation - Nature International Weekly Journal of Science Nature.com
കരിമീൻ ഇംഗ്ലീഷ് വിലാസം https://ml.wikipedia.org/wiki/Green_chromide
തെക്കേ ഇന്ത്യയിൽ നദികളിലും കായലുകളിലും കണ്ടുവരുന്ന ഭക്ഷ്യയോഗ്യവും പോഷക സമൃദ്ധവുമായ ഒരു തദ്ദേശീയ മൽസ്യമാണ് കരിമീൻ .
ഗ്രീൻ ക്രോമൈഡ് (Green chromide), പേൾ സ്പോട്ട് (Pearl spot) എന്നിങ്ങനെയും അറിയപ്പെടുന്ന ഇവയുടെ ശാസ്ത്ര നാമം എട്രോപ്ലസ് സുരടെൻസിസ് (Etroplus suratensis) എന്നാണ്.
തെക്കേയിന്ത്യ, ശ്രീലങ്ക എന്നിവിടങ്ങളാണ് ഇവയുടെ സ്വാഭാവിക ആവാസകേന്ദ്രങ്ങൾ.
കേരളത്തിന്റെ സംസ്ഥാന മത്സ്യമാണ് കരിമീൻ.
കേരളത്തിലെ കായലുകളിലും, കർണ്ണാടകയിലെ പടിഞ്ഞാറൻ നദികളിലും, ആന്ധ്രയിലെ തടാകങ്ങളിലും സാധാരണയായി ഈ മത്സ്യം കണ്ടുവരുന്നു.
വാകവരാൽ , വരാൽ , കാളാഞ്ചി തുടങ്ങിയ മത്സ്യങ്ങൾ ഇവയെ ഭക്ഷണമാക്കാറുണ്ട്.
കരിമീൻ രുചികരമായ ഒരു മത്സ്യമാണ്.
കേരളത്തിൽ കുളങ്ങൾ, നെല്പാടങ്ങൾ, ടാങ്കുകൾ എന്നിവിടങ്ങളിൽ മത്സ്യകൃഷിയായും ഇവയെ വളർത്താറുണ്ട്.
സ്വതേ രുചികരവും വർഷം മുഴുവൻ ലഭിക്കുന്നതുമായ ഈ മൽസ്യത്തിന് ഉയർന്ന വിലയാണുള്ളത്.
അക്വേറിയങ്ങളിൽ എട്ടു വർഷം വരെ ജീവിച്ചതായി രേഖകളുണ്ട്.
ഉപ്പുവെള്ളത്തിൽ വളരുന്നതിനു കൂടുതൽ രുചിയുള്ളതായും ശുദ്ധജലത്തിൽ വേഗം വളരുന്നതായും കാണുന്നു.
പ്രോട്ടീൻ, വിറ്റാമിനുകൾ, ധാതുക്കൾ, ഒമെഗാ ഫാറ്റി ആസിടുകൾ എന്നിവയാൽ സമൃദ്ധമായ ഈ മത്സ്യം ആരോഗ്യത്തിന് അത്യുത്തമമാണ്.
ആൺ–പെൺ മത്സ്യങ്ങളെ തിരിച്ചറിയുക എളുപ്പമല്ല.
നേർത്ത തിളക്കമുള്ള പച്ച നിറം.
അതിൽ നേർത്ത മഞ്ഞ നിറമുള്ള കുത്തുകൾ.
കരിമീനിന്റെ വായ്‌  ചെറുതാണ്.
മി.–40 സെ.
മി. വരെ നീളവും , അനുകൂല സാഹചര്യങ്ങളിൽ ഒരു കിലോഗ്രാം വരെ ഭാരവും വെക്കാറുണ്ട്.
വായ്ക്കുള്ളിൽ രണ്ടു വരി  പല്ലുകൾ ഉണ്ടാവും.
പാർശ്വ ചിറകുകളിൽ  ബലമേറിയ മുള്ളുകൾ ഉണ്ട്.
ജല സസ്യങ്ങൾ  ആണ്  ആഹാരം.
കൊതുകിന്റെ മുട്ടകൾ, കൂത്താടി, ചെമ്മീൻ കുഞ്ഞുങ്ങൾ, ചെറു പ്രാണികൾ എന്നിവയും അകത്താക്കും.
പൊതുവേ സസ്യഭുക്കാണെങ്കിലും കാലത്തിനനുസരിച്ചും വലിപ്പത്തിനനുസരിച്ചും ആഹാരരീതിയിൽ മാറ്റം വരാറുണ്ട്.
മാംസഘടന
കരിമീൻ വളരേയധികം പോഷകാംശമുള്ള ഭക്ഷണമാണ്.
കുറഞ്ഞ മാംസ്യവും ധാരാളം ജീവകങ്ങളും ഒമേഗാ 3 ഫാറ്റി ആസിഡിന്റെയും വിറ്റമിൻ ഡി, രൈബോഫ്ലാവിൻ എന്നിവയുടെ പ്രചുരതയും അതിനെ നല്ല ഭക്ഷണമാക്കുന്നു.
കാൽസ്യം ഫോസ്ഫറസ് പോലുള്ള ധാതുക്കളും ഇതിൽ ധാരാളമുണ്ട്.
സ്ഥിരമായി കഴിക്കുന്നത് രക്തസമ്മർദ്ദത്തിനു നല്ലതാണ്.
പോഷകങ്ങൾ, ആരോഗ്യ ഗുണങ്ങൾ കരിമീൻ ഏതൊരു മത്സ്യത്തെയും പോലെ പോഷക സമൃദ്ധമാണ്.
അതിനാൽ ആരോഗ്യത്തിന് ഗുണകരമാണ്.
കരിമീനിൽ ഏറ്റവും കൂടുതൽ പ്രോട്ടീൻ അഥവാ മാംസ്യം കാണപ്പെടുകയും കൊഴുപ്പ് കുറഞ്ഞിരിക്കുകയും ചെയ്യുന്നു.
കൂടാതെ ഇതിൽ ഒമേഗാ 3 ഫാറ്റി ആസിഡുകൾ, വിറ്റാമിൻ ഡി, റിബോഫ്ലാവിൻ, നിയാസിൻ, ഫോളേറ്റ്, വിറ്റാമിൻ സി, വിറ്റാമിൻ ബി 12, വിറ്റാമിൻ ബി6, വിറ്റാമിൻ എ, വിറ്റാമിൻ ഇ, വിറ്റാമിൻ കെ, കാൽസ്യം, ഫോസ്ഫറസ്, അയൺ, മഗ്‌നീഷ്യം, സിങ്ക്, പൊട്ടാസ്യം തുടങ്ങിയ അമൂല്യമായ പോഷകങ്ങൾ  കാണപ്പെടുന്നു.
ഒമേഗാ ഫാറ്റി ആസിഡ് സമ്പുഷ്ടമായതിനാൽ രക്തസമ്മർദ്ദം ലഘൂകരിക്കയും ഹൃദ്രോഗ സാധ്യത  കുറക്കുകയും ചെയ്യുന്നു.
മാനസികതുലനത്തിനും പ്രവർത്തത്തെയും സഹായിക്കുന്നതായി കാണുന്നു.
അതിനാൽ സ്ഥിരമായി ഉപയോഗിക്കുന്നവർക്ക് അൽഷിമേഴ്സ് രോഗസാധ്യത കുറക്കുന്നു.
കരിമീൻ പോഷക സമൃദ്ധമാണെങ്കിലും എണ്ണയിൽ വറുത്തോ പൊരിച്ചോ ഉപയോഗിക്കുമ്പോൾ മത്സ്യത്തിന്റെ  ഗുണങ്ങൾ നഷ്ടമാകുന്നു.
അതിനാൽ ഇവ കറിവച്ചു ഉപയോഗിക്കുന്നതാണ് ആരോഗ്യപരമായി ഏറ്റവും നല്ലത്.
കരിമീൻ വിഭവങ്ങൾ കരിമീൻ കറി കരിമീൻ പൊള്ളിച്ചത് കരിമീൻ വറുത്തരച്ചത് ഗ്രിൽഡ് കരിമീൻ കരിമീൻ കറി
ആവശ്യമായ സാധനങ്ങൾ: കരിമീൻ , തേങ്ങ , ചെറിയ ഉള്ളി , പച്ചമുളക് , കറിവേപ്പില , കുടംപുളി , ഉപ്പ് , ഇഞ്ചി , മുളക് പൊടി , മഞ്ഞ പൊടി
തയ്യാറാക്കുന്ന വിധം: ചെറിയ ഉള്ളി , പച്ചമുളക് ,ഇഞ്ചി  എന്നിവ അരിഞ്ഞു വെക്കുക .
തേങ്ങ, മുളക് പൊടി, മഞ്ഞൾ പൊടി എന്നിവ ചേർത്ത് നന്നായി അരച്ചെടുക്കുക .
മൺചട്ടിയിൽ അരച്ചു വെച്ചിരിക്കുന്ന അരപ്പ്, അരിഞ്ഞു വെച്ചിരിക്കുന്ന ചെറിയ ഉള്ളി , പച്ചമുളക്, ഇഞ്ചി, കറിവേപ്പില എന്നിവയുമായി യോജിപ്പിക്കുക .
കഴുകിയെ കരിമീൻ ഇതിലേക്ക് ചേർത്ത് ആവശ്യത്തിനു വെള്ളം , ഉപ്പ് , കുടംപുളി  എന്നിവ ചേർത്ത് വേവിക്കാൻ വെക്കുക .
തിളച്ചു കുറുകി എണ്ണ തെളിയുമ്പോൾ വാങ്ങി വെക്കാം .
കരിമീൻ മപ്പാസ്‌
ആവശ്യമായ സാധനങ്ങൾ: കരിമീൻ, മഞ്ഞൾപ്പൊടി, കുരുമുളക് പൊടി, വിന്നാഗിരി, ചെറിയ ഉള്ളി, ഇഞ്ചി, വെളുത്തുള്ളി, പച്ചമുളക്, ഏലക്കാ,  കറുവാപട്ട, ഉപ്പ്, തേങ്ങാ പാൽ, വെളിച്ചെണ്ണ, കറി വേപ്പില, ഉപ്പ്, കുടം പുളി
പാചകം ചെയ്യുന്ന വിധം: മീൻ കഷണങ്ങൾ  , കുരുമുളക് പൊടി,  വിന്നാഗിരി,  മഞ്ഞപ്പൊടി , ഉപ്പ്   എന്നിവ  ചേർത്ത് ഇളക്കി അര മണിക്കൂർ വെക്കുക.
പാനിൽ എണ്ണയൊഴിച്ച് കരിമീൻ പകുതി വേവിൽ വറുത്തെടുക്കുക.
( കരിമീൻ വറുക്കാതെയും ഇത് തയ്യാറാക്കാം )
മൺചട്ടിയിൽ  ഏലക്കാ , ഗ്രാമ്പൂ, പട്ട എന്നിവ വഴറ്റുക.
ഇതിലേക്ക് ചെറിയ ഉള്ളി , ഇഞ്ചി, വെളുത്തുള്ളി, പച്ചമുളക് എന്നിവ ചേർത്ത് വഴറ്റുക.
ഇനി തേങ്ങാ രണ്ടാം പാൽ ഒഴിച്ച് തിളക്കുമ്പോൾ വറുത്ത് വെച്ച മീൻ കഷങ്ങൾ ഇടുക.
ആവശ്യത്തിനു ഉപ്പ് , കുടം പുളി എന്നിവ ചേർത്ത് കറിവേപ്പില വിതറിയിട്ട് അടച്ചു  ചെറുതീയിൽ വേവിക്കാൻ വെക്കുക  .
മീൻ വേവുമ്പോൾ ഒന്നാം പാൽ ചേർത്ത് ഒരു തിള വന്നതിനു ശേഷം  അടുപ്പിൽ നിന്ന് വാങ്ങി വെക്കാം.
സംസ്ഥാന മത്സ്യം
കേരളത്തിൽ ഏറ്റവും വിശിഷ്ടമായ മീൻ കരിമീൻ തന്നെയാണ്.
കരിമീനിന്റെ ഭക്ഷ്യ-സാമ്പത്തിക മൂല്യങ്ങളും അതിനെ സംരക്ഷിക്കേണ്ടതിന്റെ ആവശ്യകതയും കണക്കിലെടുത്ത് കരിമീനിനെ കേരള സംസ്ഥാന മത്സ്യമായി പ്രഖ്യാപിച്ചിട്ടുണ്ട് .2010-2011 കേരളസംസ്ഥാന സർക്കാർ കരിമീൻ വർഷമായി പ്രഖ്യാപിച്ചു.
വിപണിമൂല്യം കരിമീൻ കറിച്ചട്ടിയിൽ
കേരളത്തിൽ മത്സ്യവിഭവങ്ങളിലെ താരമാണ് കരിമീൻ വിഭവങ്ങൾ.
കേരളത്തിന്റെ തനത് രുചികളിൽ പ്രമുഖമാണ് കരിമീൻ.
അതുകൊണ്ട് വിനോദസഞ്ചാരരംഗത്തും ഹോട്ടൽ വ്യവസായത്തിലും കരിമീനിനു പ്രത്യേക സ്ഥാനം ഉണ്ട്.
മിക്കവാറും സ്വഭാവികസ്രോതസ്സുകളിൽ നിന്നാണ് ഇപ്പോൾ കരിമീൻ ശേഖരിക്കുന്നത്.
അത് പലപ്പോഴും ആവശ്യത്തിനു തികയാറില്ല.
ഇത്തരം മത്സ്യബന്ധനം പലപ്പോഴും കുഞ്ഞുങ്ങളുടെ നാശത്തിനും വഴിവയ്ക്കുന്നു.
കരിമീനിനു സീസൺ  വ്യത്യാസമില്ലാതെ നല്ല വില കിട്ടുന്നു.
സീസണിൽ പലപ്പോഴും ആയിരം രൂപവരെ കിലോക്ക് വില വരാറുണ്ട്.
കരിമീൻ വളർത്തൽ
കുളങ്ങളിലൊ വീടുകളിൽ നിർദിഷ്ട വലുപ്പത്തിലുള്ള ടാങ്ക് സ്ഥാപിച്ചോ ശാസ്ത്രീയമായി കരിമീൻ  വളർത്താവുന്നതാണ്.
കേരളത്തിൽ പലയിടത്തും കരിമീൻ വിത്തുത്പാദന കേന്ദ്രങ്ങൾ കാണാം.
ഇവിടെ നിന്നും കരിമീൻ കുഞ്ഞുങ്ങളെ ലഭിക്കുന്നു.
സീസൺ വ്യത്യാസമില്ലാതെ വിളവെടുക്കാവുന്നതുമായ ഒരു ഇനമാണ് കരിമീൻ.
ഒരിക്കൽ വിത്തിറക്കിയാൽ കരിമീൻ സ്വയം കുഞ്ഞുങ്ങളെ മുട്ടയിട്ട് വളർത്തുന്നതുകൊണ്ട് എല്ലാ വർഷവും പുതിയതായി വിത്തിറക്കേണ്ടതായി വരുന്നില്ല.
വളർത്തുന്ന ചിലവിൽ ഇത് ഒരു വലിയ സൗജന്യമാണ്.
കുഞ്ഞുങ്ങളെ ഉണ്ടാക്കുന്നതിനായി ചട്ടി, കുടം, ഓട്ടിൻ കഷണങ്ങൾ, ഓല, കൊതുമ്പ് എന്നിവ വെച്ചുകൊടുക്കുന്നത് നല്ലതാണ്.
ഇത്തരം ഒളിയിടങ്ങൾ കരിമീനിനു വളരേ ഇഷ്ടമാണ്.
കരിമീൻ കൊത്തിതിന്നുന്ന ഇനമാണ്.
മറ്റ് പല മത്സ്യങ്ങളും ചകിളകളിലൂടെ വെള്ളം അരിച്ച് ഭക്ഷിക്കുന്നു.
അതുകൊണ്ട് തിരിത്തീറ്റകളാണ് കരിമീനിനു അഭികാമ്യം.
തീറ്റകണ്ട് തിന്നുന്ന സ്വഭാവമായതിനാൽ അധികം പച്ചപ്പ് വെള്ളത്തിനു നല്ലതല്ല.
വർഷത്തിൽ 3 -നാലു തവണ വലിയ മീനുകളെ പിടിച്ച് വിപണിയിലെത്തിക്കാവുന്നതാണ്.
ചിത്രശാല കരിമീൻ വറുത്തത് Green chromide (കരിമീൻ‌) കരക്കിട്ട  മീൻ വില്പനക്കായി അവലംബം പുറത്തേക്കുള്ള കണ്ണികൾ Etroplus suratensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Biological study of Etroplus suratensis : http://habitatnews.nus.edu.sg/guidebooks/marinefish/text/335.htm http://www.wetpetz.com/greenchromide.htm മലയാളമനോരമ ,  2010  നവംബർ 10 .
കരിമീൻ പൊള്ളിച്ചത് http://www.womenone.org/yourrecipe.htm Archived 2008-03-14 at the Wayback Machine http://www.surfindia.com/recipes/karemeen-pollichathu.html http://spiceandrice.blogspot.com/2007/04/karemeen-fry.html http://flickr.com/photos/keralacookery/with/134747108/
ഡോളോറെസ് ഡെൽ റിയോ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
മരിയ ഡി ലോസ് ഡോളോറസ് അസുൻസോളോ വൈ ലോപ്പസ് നെഗ്രെറ്റ് (ജീവിതകാലം: 3 ഓഗസ്റ്റ് 1904 - 11 ഏപ്രിൽ 1983), പ്രൊഫഷണലായി ഡോളോറസ് ഡെൽ റിയോ ( സ്പാനിഷ് ഉച്ചാരണം: [doˈloɾes ðel ˈri.o] ) എന്നറിയപ്പെടുന്ന ഒരു മെക്സിക്കൻ സ്വദേശിയായ അഭിനേത്രിയായിരുന്നു.
50 വർഷത്തിലേറെ നീണ്ട തൻറെ കരിയറിൽ, ഹോളിവുഡിലെ ആദ്യത്തെ പ്രധാന വനിതാ ലാറ്റിനമേരിക്കൻ ക്രോസ്ഓവർ താരമായി അവർ കണക്കാക്കപ്പെടുന്നു.
1920 കളിലും 1930 കളിലും അമേരിക്കൻ സിനിമയിലെ ശ്രദ്ധേയമായ കരിയറിനൊപ്പം, മെക്സിക്കൻ സിനിമയുടെ സുവർണ്ണ കാലഘട്ടത്തിലെ ഏറ്റവും പ്രധാനപ്പെട്ട സ്ത്രീ കഥാപാത്രങ്ങളിൽ ഒരാളായി അവർ കണക്കാക്കപ്പെടുന്ന അവർ ആ കാലഘട്ടത്തിലെ ഏറ്റവും സുന്ദരിയായ നടിമാരിൽ ഒരാളായിരുന്നു.
മെക്സിക്കോയിൽ നിന്ന് കണ്ടെത്തിയ ശേഷം, 1925-ൽ ഹോളിവുഡിൽ അവളുടെ സിനിമാ ജീവിതം ആരംഭിച്ചു.
റിസറക്ഷൻ (1927), റമോണ (1928), ഇവാഞ്ചലിൻ (1929) എന്നിവയുൾപ്പെടെ നിരവധി വിജയചിത്രങ്ങളിൽ അവർ വേഷങ്ങൾ അവതരിപ്പിച്ചു.
അമേരിക്കൻ സിനിമയുടെ " നിശബ്ദ " കാലഘട്ടത്തിൽ ഡോൾഫ് വാലന്റീനോയുടെ ഒരു തരം സ്ത്രീ പതിപ്പായി ഡെൽ റിയോ കണക്കാക്കപ്പെടുന്നു.
ശബ്ദ സിനിമകളുടെ ആവിർഭാവത്തോടെ, സമകാലിക ക്രൈം മെലോഡ്രാമകൾ മുതൽ മ്യൂസിക്കൽ കോമഡികൾ , റൊമാന്റിക് ഡ്രാമകൾ വരെയുള്ള നിരവധി ചലച്ചിത്ര വിഭാഗങ്ങളിൽ അവർ അഭിനയിച്ചു.
ആ ദശകത്തിലെ അവളുടെ ഏറ്റവും വിജയകരമായ ചിത്രങ്ങളിൽ ബേർഡ് ഓഫ് പാരഡൈസ് (1932), ഫ്ലയിംഗ് ഡൗൺ ടു റിയോ (1933), മാഡം ഡു ബാരി (1934) എന്നിവ ഉൾപ്പെടുന്നു.
1940-കളുടെ തുടക്കത്തിൽ, അവളുടെ ഹോളിവുഡ് കരിയർ കുറയാൻ തുടങ്ങിയപ്പോൾ, ഡെൽ റിയോ മെക്സിക്കോയിലേക്ക് മടങ്ങുകയും അക്കാലത്ത് അതിന്റെ ഉന്നതിയിലായിരുന്ന മെക്സിക്കൻ ചലച്ചിത്ര വ്യവസായത്തിൽ പങ്ക് ചേരുകയും ചെയ്തു.
ഡെൽ റിയോ സ്വന്തം നാട്ടിലേക്ക് മടങ്ങിയപ്പോൾ, മെക്സിക്കൻ സിനിമയുടെ സുവർണ്ണ കാലഘട്ടത്തിലെ ഏറ്റവും പ്രധാനപ്പെട്ട താരങ്ങളിൽ ഒരാളായി അവർ മാറി.
ഡെൽ റിയോ അഭിനയിച്ച മെക്സിക്കൻ സിനിമകളുടെ ഒരു പരമ്പര ക്ലാസിക് മാസ്റ്റർപീസുകളായി കണക്കാക്കപ്പെടുകയും ലോകമെമ്പാടുമുള്ള മെക്സിക്കൻ സിനിമയെ ഉയർത്താൻ സഹായിക്കുകയും ചെയ്തു.
അവയിൽ നിരൂപക പ്രശംസ നേടിയ മരിയ കാൻഡലേറിയ (1943) വേറിട്ടുനിൽക്കുന്നു.
1950-കളിൽ ഡെൽ റിയോ പ്രധാനമായും മെക്സിക്കൻ സിനിമകളിൽ സജീവമായി തുടർന്നു.
1960-ൽ അവൾ ഹോളിവുഡിലേക്ക് മടങ്ങി.
തുടർന്നുള്ള വർഷങ്ങളിൽ മെക്സിക്കൻ, അമേരിക്കൻ സിനിമകളിൽ പ്രത്യക്ഷപ്പെട്ടു.
1950-കളുടെ അവസാനം മുതൽ 1970-കളുടെ ആരംഭം വരെ അവൾ മെക്സിക്കോയിലെ നാടകവേദിയിലേക്ക് വിജയകരമായി കടന്നുചെല്ലുകയും ചില അമേരിക്കൻ ടിവി പരമ്പരകളിൽ പ്രത്യക്ഷപ്പെടുകയും ചെയ്തു.
ലോകമെമ്പാടുമുള്ള മെക്സിക്കോയുടെ സ്ത്രീ മുഖത്തിന്റെ സവിശേഷമായ പ്രതിനിധാനമായി ഡെൽ റിയോ കണക്കാക്കപ്പെടുന്നു.
↑ Jarlson, Gary; Thackery Jr, Ted
(13 April 1983).
↑ Hall (2013) .
sfnp error: no target: CITEREFHall2013 ( help ) ↑ ↑ The Face of Deco: Dolores Del Rio Archived 2016-01-07 at the Wayback Machine , Screendeco.wordpress.com, May 18, 2012.
1 2 ↑ Zolov (2015) .
sfnp error: no target: CITEREFZolov2015 ( help ) ↑ Hall (2013) , p. 2 .
sfnp error: no target: CITEREFHall2013 ( help ) ↑ Hall (2013) , p. 15 .
sfnp error: no target: CITEREFHall2013 ( help ) ↑ ↑ ↑
ഓച്ചിറ പരബ്രഹ്മക്ഷേത്രം ഇംഗ്ലീഷ് വിലാസം https://ml.wikipedia.org/wiki/Oachira_Sree_Parabrahma_temple ഓച്ചിറ പരബ്രഹ്‌മ ക്ഷേത്രത്തിന്റെ ആനക്കൊട്ടിൽ
കേരളത്തിലെ മറ്റ്‌ ഹൈന്ദവക്ഷേത്രങ്ങളിൽ നിന്നും തികച്ചും വ്യത്യസ്‌തമാണ്‌ കായംകുളത്തിനടുത്ത് ഓച്ചിറയിൽ സ്ഥിതി ചെയ്യുന്ന ഓച്ചിറ ശ്രീ പരബ്രഹ്മക്ഷേത്രം .
"ദക്ഷിണകാശി" എന്നറിയപ്പെടുന്ന ക്ഷേത്രത്തിന്റെ പ്രത്യേകത ഇവിടെ ശ്രീകോവിലോ പ്രതിഷ്ഠയോ പൂജയോ ഇല്ല എന്നുള്ളതാണ്‌.
ഈ ക്ഷേത്രത്തിന്റെ മൂലസ്ഥാനം ആയി പറയപ്പെടുന്നത് വേതാളംകുന്ന് പരബ്രഹ്മക്ഷേത്രം ആണ്.
ഹൈന്ദവ ധർമ്മത്തിൽ "പരമാത്മാവ്" അല്ലെങ്കിൽ "നിർഗുണ പരബ്രഹ്മം" എന്നറിയപ്പെടുന്ന അരൂപിയായ പരമശിവൻ തന്നെയാണ് ഇവിടുത്തെ പ്രധാന ആരാധനാമൂർത്തി.
കിഴക്കേ ഗോപുരകവാടം മുതൽ ഇരുപത്തിരണ്ടേക്കർ സ്ഥലത്ത്‌ ശൈവ-വൈഷ്ണവ സങ്കൽപ്പത്തിലുള്ള രണ്ട്‌ ആൽത്തറകളും ചില കാവുകളും അടങ്ങുന്നതാണ്‌ ഇവിടുത്തെ ക്ഷേത്രസങ്കൽപം.
ഇതിൽ പരമശിവനെയും , ഭഗവാൻ വിഷ്‌ണുവിനെയും രണ്ട് ആൽത്തറകളിൽ ആരാധിക്കുന്നു.
അഗതികളും അനാഥരുമായ ധാരാളം ആൾക്കാരുടെ അഭയകേന്ദ്രമാണ് ഈ മഹാക്ഷേത്രം.
ത്രിഗുണത്താൽ പരബ്രഹ്മം രാജസിക ഗുണമുള്ള ബ്രഹ്‌മാവായും, സാത്വിക ഗുണമുള്ള വിഷ്ണുവായും , താമസിക ഗുണമുള്ള മഹാദേവനായും മാറി; രൂപവും, നാമവും, ശക്തിയും ധരിക്കുന്നു എന്ന് വേദങ്ങളും ഭഗവദ്ഗീതയും മറ്റും ഉത്‌ഘോഷിക്കുന്നു.
കുടിൽ കെട്ടി ഭജനം പാർക്കുക, ദരിദ്രർക്കും രോഗികൾക്കും അന്നദാനം നടത്തുക, ഭാഗവതപാരായണം, ത്വക്ക് രോഗങ്ങൾ മാറുവാൻ എട്ടുകണ്ടം ഉരുളിച്ച എന്നിവ പ്രധാന നേർച്ചകളാണ്.
മിഥുനമാസത്തിലെ ഓച്ചിറക്കളിയാണ് മറ്റൊരു വിശേഷം.
ഓച്ചിറ ക്ഷേത്രത്തോട് അനുബന്ധിച്ച് ഒരു വേദാന്ത പഠന ശാല ഒരു നൂറ്റാണ്ട് മുമ്പ് വരെ പ്രവർത്തിച്ചിരുന്നു. 'ഓണാട്ട് ചിറ' എന്നത് ലോപിച്ചാണ് ഓച്ചിറ ആയതെന്നാണ് ചില ചരിത്രകാരൻമാർ ഊഹിക്കുന്നത് .
ഓച്ചിറ പരബ്രഹ്മത്തെ (ശിവൻ ) ആരാധിച്ചാൽ ദുരിതശാന്തിയും മോക്ഷപ്രാപ്തിയും ലഭിക്കുമെന്നാണ് ഭക്തരുടെ വിശ്വാസം.
ഐതിഹ്യം ഓച്ചിറ പരബ്രഹ്മക്ഷേത്രമൈതാനം
വ്യത്യസ്‌തങ്ങളായ ഐതിഹ്യങ്ങളും വിശ്വാസങ്ങളും ക്ഷേത്രത്തെ സംബന്ധിച്ച്‌ നിലനിൽക്കുന്നു.
അകവൂർ ചാത്തൻ
പണ്ട് അകവൂർ മനയിലെ ഒരു നമ്പൂതിരിയുടെ സേവാമൂർത്തി/പരദേവതയായിരുന്നു പരബ്രഹ്മം.
നമ്പൂതിരിയുടെ ദാസനായിരുന്നു അകവൂർ ചാത്തൻ .
നമ്പൂതിരി ദിവസവും ഏഴര നാഴിക വെളുപ്പുള്ളപ്പോൾ എഴുന്നേറ്റു കുളിച്ച് ഉച്ചവരെ പരബ്രഹ്മപൂജ കഴിച്ചിരിന്നു.
ഒരിക്കൽ പരബ്രഹ്മധ്യാനനിരതനായി വർത്തിച്ച നമ്പൂതിരിയോട് പരബ്രഹ്മം എങ്ങനെയിരിക്കുമെന്നു ചാത്തൻ ചോദിച്ചതിന് "നമ്മുടെ മാടൻപോത്തിനെപ്പോലിരിക്കും എന്നു നമ്പൂതിരി പരിഹാസമായി മറുപടി പറഞ്ഞുവെന്നും ചാത്തൻ അതുകേട്ട് 41 ദിവസം ധ്യാനിച്ചതിന്റെ ഫലമായി പരബ്രഹ്മം മാടൻപോത്തിന്റെ രൂപത്തിൽ പ്രത്യക്ഷപ്പെട്ടു. മാടൻപോത്ത് ചാത്തന് മാത്രമായിരുന്നു കാണാൻ കഴിയുമായിരുന്നു. ചാത്തന് ഇത് പരബ്രഹ്മമാണനും, അതിനെ തനിക്ക് മാത്രമേ കാണാൻ കഴിയുമായിരുന്നു എന്നും ചാത്തന് അറിയില്ലായിരുന്നു. അത് നമ്പൂതിരിയുടെ വീട്ടിലെ മാടൻപോത്തായിരിക്കുമെന്ന് ചാത്തൻ ധരിച്ചു. അവൻ അതിനോട് സംസാരിക്കുകയും തീറ്റ കൊടുക്കുകയും ചെയ്തിരുന്നു.  മാടൻപോത്ത് ചാത്തൻ എവിടെ പോയാലും കൂടെയുണ്ടായിരുന്നു. ഒരിക്കൽ ഇന്നത്തെ "ഓച്ചിറ" ഭാഗത്തുകൂടി നമ്പൂതിരി വരികയായിരുന്നു. പിന്നാലെ  ചാത്തനും, പുറകെ മാടൻപോത്തും . അന്നവിടെ നിറയെ വയലായിരുന്നു ( എട്ടുകണ്ടം ഉരുളിച്ച വഴിപാട് നോക്കുക). പാടങ്ങലെക്കുള്ള പ്രവേശനം ഒരു ചെറിയ വാതിലിൽ കൂടിയായിരുന്നു. നമ്പൂതിരിയും ചാത്തനും കൂടി വാതിൽ കടന്നു. ചാത്തൻ തിരിഞ്ഞുനോക്കിയപ്പോൾ മാടൻപോത്തിന്ൻ തൻറെ വലിയ കൊമ്പ് കാരണം വാതിൽ കടന്നു വരാൻ പ്രയാസമാണന്നു ചാത്തന് മനസ്സില്ലായി.  ചാത്തൻ പോത്തിനോട് തല ചരിച്ചു കയറാൻ പറഞ്ഞു. ഇതു കേട്ട നമ്പൂതിരി ചാത്തനോട് ആരോടാ നീ സംസാരിക്കുന്നത് എന്ന് അന്വേഷിച്ചു. "
നമ്മുടെ മാടൻപോത്തിനോട്" എന്നായിരുന്നു ചാത്തൻറെ മറുപടി. പക്ഷേ നമ്പൂതിരിക്ക് മാടൻപോത്തിനെ കാണാൻ പറ്റില്ലല്ലോ. അവസാനം നമ്പൂതിരി ചാത്തനെ തൊട്ടുകൊണ്ട് നോക്കിയപ്പോൾ മാടൻപോത്തിനെ കണ്ടു. നമ്പൂതിരിയെ കണ്ടമാത്രയിൽ പോത്തിന്റെ രൂപത്തിലുള്ള പരബ്രഹ്മം ഓടിച്ചെന്നു ഒരു ചിറയിലെയ്ക്ക് ചാടി . ആ ചിറയാണ്‌  "പോത്തിൻച്ചിറ" ആയി മാറിയത്. പിന്നീട് ഓച്ചിറയായും. പരബ്രഹ്മ നാദമായ " ഓംകാരത്തിൽ " നിന്നാണ് ഓച്ചിറ എന്ന പേര് വന്നത്.
പോത്തു പോയതോടെ ചാത്തൻ വിഷമത്തിലായി.
പിന്നീട് ആ പോത്ത് പരബ്രഹ്മമാണന്ന് മനസ്സിലായതോടെ അവസാനകാലം വരെയും ചാത്തൻ ഓച്ചിറപ്പടനിലത്ത് പരബ്രഹ്മത്തെ ധ്യാനിച്ചുകൊണ്ട് ഭജനമിരിക്കയും അവിടെ ആണ്ടുതോറും നടന്നുവന്നിരുന്ന പടയിലൊന്നിൽ ചേർന്നു മരിച്ചു സായുജ്യം പ്രാപിക്കയും ചെയ്തു.
ഹൈന്ദവം
പരബ്രഹ്മ ചൈതന്യത്തിന്റെ മൂലസ്ഥാനമായ ഓച്ചിറയിൽ വന്നെത്തിയാൽ ആദ്യം കാണുന്നത് അലങ്കരിച്ചു പ്രദക്ഷിണത്തിനു കൊണ്ട് വരുന്ന " കാള "യെയാണ്.
ശ്രീകോവിലില്ലാത്ത പ്രതിഷ്ടയില്ലാത്ത മൂലസ്ഥാനത്തിനു ചുറ്റും ത്രിശൂലങ്ങൾ പ്രതിഷ്ടിച്ചിരിക്കുന്നു.
ഇവിടെ ഭസ്മം പ്രസാദമായി നൽകുന്നു.
ഇവിടെ " ഭസ്മം " ശിവവിഭൂതിയായും " കാള " യെ ശിവ വാഹനമായും" ത്രിശൂലം " ഭഗവാന്റെ ആയുധമായും കാണുന്നു.
ഇതിൽ നിന്നും മനസ്സിലാക്കേണ്ടത് പരബ്രഹ്മ സ്വരൂപം എന്നത് സാക്ഷാൽ ആദിപരാശക്തി സമേതനായ പരമേശ്വരമൂർത്തിയാണെന്നു സാരം..
ഓച്ചിറക്കളി
രണ്ട്‌ നൂറ്റാണ്ട്‌ മുമ്പ്‌ കായംകുളം രാജാവും അമ്പലപ്പുഴ  രാജാവും തമ്മിൽ യുദ്ധം നടന്ന വേദിയാണ്‌ ഓച്ചിറ പടനിലം എന്നാണ് ശബ്ദതാരവലിയിലും നാഗം അയ്യയുടെ തിരുവിതാംകൂർ ചരിത്രത്തിലും കാണുന്നത് .
യുദ്ധത്തിന്റെ അവസാനം പരബ്രഹ്മം പ്രത്യക്ഷപ്പെട്ടു യുദ്ധം അവസാനിപ്പിച്ചത്രേ .
ചരിത്രപ്രസിദ്ധമായ ഈ യുദ്ധ്ത്തിന്റെ  സ്മരണ നിലനിർത്താനായി വർഷംതോറും മിഥുനം ഒന്ന്‌, രണ്ട്‌ തീയതികളിൽ ഓച്ചിറക്കളി നടത്തിവരുന്നു.
കാന്റെർ വിഷർ എന്ന പാശ്ചാത്യൻ എ ഡി 1700 ന്റെ തുടക്കത്തിൽ ഓച്ചിറയിൽ വന്നപ്പോൾ അന്നും ഓച്ചിറക്കളി ഉണ്ടായിരുന്നതായി രേഖപ്പെടുത്തിയിട്ടുണ്ട് .
യോദ്ധാക്കൾ രണ്ട് ചേരിയിലായി നിന്ന് യുദ്ധം ചെയ്യുകയാണ് പതിവ് .
യുദ്ധം തുടങ്ങുന്നതിന് മുൻപായി  ഒരു നമ്പ്യാതിരിയുടെ അനുഗ്രഹം വാങ്ങുമായിരുന്നു എന്നും ചരിത്രത്തിൽ കാണുന്നു .
വേലുത്തമ്പി ദളവ കൊല്ലം ആനന്ദവല്ലീശ്വരം ക്ഷേത്രം പണികഴിപ്പിച്ച അവസരത്തിൽ ഓച്ചിറയിലും ഒരു ക്ഷേത്രം പണികഴിപ്പിക്കാൻ ആഗ്രഹിച്ചിരുന്നു.
എന്നാൽ ദേവ പ്രശ്നത്തിൽ ക്ഷേത്രം നിർമ്മിക്കുന്നത്‌ ദേവന്‌ ഇഷ്ടമല്ലെന്ന്‌ തെളിഞ്ഞു.
ഇന്നു കാണുന്ന പ്രധാന ആരാധനാകേന്ദ്രങ്ങളായ ആൽത്തറകൾ രണ്ടും വേലുത്തമ്പി ദളവ പണികഴിപ്പിച്ചവയാണ്‌.
ഈ ആൽമരത്തറകളിൽ പരബ്രഹ്മചൈതന്യം കുടി കൊള്ളുന്നതായാണ്‌ സങ്കൽപം.
ക്ഷേത്രപ്രവേശനവിളംബരത്തിനു മുൻപുതന്നെ ഇവിടെ എല്ലാ ഹിന്ദുക്കൾക്കും ഒരു പോലെ ആരാധനാ സ്വാതന്ത്ര്യം ഉണ്ടായിരുന്നു എന്നതാണ്‌ പരബ്രഹ്മം എന്ന നാമം അന്വർത്ഥമാക്കുന്ന മറ്റൊന്ന്‌.
ആൽത്തറയിലെ ചുറ്റുവിളക്കിന്‌ പുറത്ത്‌ എവിടെയും അഹിന്ദുക്കൾക്കും പ്രവേശനമുണ്ട്‌.
പുരാതനകാലം മുതൽക്കുതന്നെ നാനാ ജാതിമതസ്ഥർ ഇവിടെ ആരാധന നടത്തി വരുന്നു.
പ്രത്യേകതകൾ ഓച്ചിറ അന്നദാന മന്ദിരം
ഓച്ചിറക്കളിയും ഓച്ചിറക്കാളകളും ഇവിടുത്തെ പ്രത്യേകതകളാണ്‌.
മണ്ണ്‌ പ്രസാദമായി നൽകുന്ന താണ്‌ മറ്റൊരു സവിശേഷത.
ദരിദ്രർക്കും രോഗികൾക്കും യാചകർക്കുമായുള്ള 'കഞ്ഞിപ്പകർച്ച' പ്രധാന നേർച്ചയാണ്‌.
മിഥുനമാസത്തിലെ ഓച്ചിറക്കളിയും വൃശ്ചികമാസത്തിലെ പന്ത്രണ്ട്‌ വിളക്ക്‌ മഹോത്സവവും പ്രാധാന്യമർഹിക്കുന്നു.
വൃശ്ചികം ഒന്നു മുതൽ പന്ത്രണ്ട്‌ വരെയുള്ള ദിവസങ്ങളിൽ കുടിൽകെട്ടി 'ഭജനം' പാർക്കുക എന്നുള്ളതാണ്‌ ഭക്‌തജനങ്ങളുടെ പ്രധാന വഴിപാട്‌.
​ഓച്ചിറ പരബ്രഹ്മ ക്ഷേത്രത്തിൽ വൃശ്ചികം 1 മുതൽ 12 വരെ ആഘോഷിക്കുന്ന ഉത്സവമാണ് ഓച്ചിറ പന്ത്രണ്ട് വിളക്ക്.
പല ജില്ലകളിൽ നിന്നും ഈ കാഴ്ചകൾ കാണാൻ ആളുകൾ എത്തുന്നു.
കരകൂടൽ
പന്ത്രണ്ടുനാൾ നീളുന്ന വൃശ്ചിക മഹോത്സവം കരകൂടൽ ഘോഷയാത്രകളോടെയാണ് തുടങ്ങുന്നത്.
ക്ഷേത്രത്തിന് വടക്കുഭാഗത്തെ കരകളുടെ ഘോഷയാത്ര ആശാന്റെ മുക്കിൽനിന്നും തെക്കുഭാഗത്തെ കരകളുടെ ഘോഷയാത്ര മുതുകാട്ടുകര ദേവീക്ഷേത്രത്തിൽനിന്നുമാണ് ആരംഭിക്കുന്നത്.
വാദ്യമേളങ്ങളും വേലകളിയും ഘോഷയാത്രയ്ക്ക് പകിട്ടേകും.
നൂറനാട്ട് നടന്ന പടയോട്ടത്തിന്റെയും പടവെട്ടിന്റെയും ചരിത്രസ്മരണ ഉണർത്തുന്നതാണ് കരകൂടൽ.
യുദ്ധം നീണ്ടുപോയപ്പോൾ സമാധാന കാംക്ഷികളായ നൂറനാട്ടെ കരനാഥന്മാർ പാഴൂർ മനയിലെത്തി തമ്പുരാനെ മധ്യസ്ഥനായി ക്ഷണിച്ചുവരുത്തി പടവെട്ട് അവസാനിപ്പിച്ചതായാണ് ചരിത്രം.
പാഴൂർ തമ്പുരാന്റെ ഓർമ്മയ്ക്കായി എല്ലാവർഷവും വൃശ്ചികച്ചിറപ്പിന് കേരളത്തിന് കിഴക്കുവശത്തായി കുടിൽ സ്ഥാപിച്ച് അദ്ദേഹത്തിന്റെ വാളും പീഠവും പൂജിച്ച് കെടാവിളക്ക് വെയ്ക്കുന്നു.
യുദ്ധത്തിന്റെ ചരിത്രപരമായ അവശേഷിപ്പാണ് ക്ഷേത്രത്തിന് വടക്കുവശത്തുള്ള ചിറ.
പാഴൂർ തമ്പുരാന്റെ പിൻതലമുറക്കാരൻ കൃഷ്ണൻ നമ്പൂതിരിപ്പാടാണ് വാളും പീഠവും സമർപ്പിച്ചത് എട്ടുകണ്ടം ഉരുളിച്ച
ഓച്ചിറയിലെ എട്ട് കണ്ടങ്ങളിലും ഉരുളുന്നത് ഒരു വഴിപാടാചാരമാണ്.
ത്വക് രോഗങ്ങൾ മാറാനാണ് ഇങ്ങനെ ചെയ്യുന്നത്.
മറ്റ് കാര്യലബ്ധിക്കായും ഉരുളിച്ച നടത്താറുണ്ട്.
പണ്ട് രോഗം മാറേണ്ടുന്നവർ തന്നെ എട്ടു കണ്ടങ്ങളിലും ഉരുണ്ടിരുന്നു.
ഇവിടത്തെ മണ്ണ് ഔഷധഗുണമുള്ളതാണെന്ന് ദേശവാസികൾ വിശ്വസിക്കുന്നു.
ഇപ്പോൾ വഴിപാടുകാരന് പകരം ഉരുളുവാൻ പ്രത്യേകം ആൾക്കാരുണ്ട്.
ആർ. സുകുമാരൻ സംവിധാനം ചെയ്ത് മോഹൻലാൽ മുഖ്യകഥാപാത്രത്തെ അവതരിപ്പിച്ച പാദമുദ്ര എന്ന മലയാളചലച്ചിത്രത്തിൽ ഓച്ചിറയിലെ വിശ്വാസങ്ങളെപ്പറ്റി പരാമർശം ഉണ്ട്.
ഈ ചിത്രത്തിൽ കുടപ്പനക്കുന്ന് ഹരി രചിച്ച് വിദ്യാധരൻ സംഗീതസംവിധാനം നിർവഹിച്ച് യേശുദാസ് ആലപിച്ച അമ്പലമില്ലാതെ ആൽത്തറയിൽ വാഴും ഓംകാരമൂർത്തി ഓച്ചിറയിൽ എന്ന ഗാനം വളരെ പ്രശസ്തമാണ്.
തകഴിയുടെ അ‍‌‍‍ഞ്ചുപെണ്ണുങ്ങൾ എന്ന നോവൽ ആരംഭിക്കുന്നത് ഓച്ചിറ പടനിലത്തുനിന്നാണ്.
http://www.mathrubhumi.com/alappuzha/news/1949592-local_news-Charummoodu-%E0%B4%9A%E0%B4%BE%E0%B4%B0%E0%B5%81%E0%B4%82%E0%B4%AE%E0%B5%82%E0%B4%9F%E0%B5%8D.html ചിത്രശാല Oachira ParaBrahma Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓച്ചിറപരബ്രഹ്മസന്നിധി ഓച്ചിറക്കാള ഓച്ചിറആൽത്തറ ഓച്ചിറ_ഉത്സവം_പാട്ട്
ബസേലിയോസ് ഗീവർഗീസ് പ്രഥമൻ This article does not cite any sources .
Find sources: "ബസേലിയോസ് ഗീവർഗീസ് പ്രഥമൻ" – news · newspapers · books · scholar · JSTOR ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Baselios_Geevarghese_I
മലങ്കര ഓർത്തഡോക്സ് സഭയുടെ രണ്ടാമത്തെ കാതോലിക്ക ബാവയായിരുന്നു 'വള്ളിക്കാട്ട് ബാവ' എന്നറിയപ്പെടുന്ന ബസേലിയോസ് ഗീവർഗീസ് പ്രഥമൻ .
ഇദ്ദേഹം ശെമ്മാശനായിരുന്ന (കാരുചിറ ഗീവർഗീസ് ശെമ്മാശൻ) കാലത്ത് രചിച്ച കൊളംബ് യാത്രാവിവരണം മലയാളത്തിലെ ആദ്യകാല യാത്രാവിവരണങ്ങളിലൊന്നാണ് .
കോട്ടയം ജില്ലയിലെ വാകത്താനത്ത് വള്ളിക്കാട്ട് കാരുചിറ കുടുംബത്തിൽ പൗലോസി(പുന്നൻ)ന്റെയും ഉണിച്ചിയുടേയും മൂന്നാമത്തെ മകനായി 1870 ജനുവരി 11-ന് ജനനം.
പ്രാഥമിക വിദ്യാഭ്യാസത്തിന് ശേഷം സുറിയാനി ഭാഷയിൽ നൈപുണ്യം നേടി.
1886 ജൂൺ 13-ന് കോറുയോ സ്ഥാനവും 1892 സെപ്റ്റംബർ 18-ന് പൂർണ്ണ ശെമ്മാശു സ്ഥാനവും നേടി.
1896 ആഗസ്റ്റ് 16-ന് കശീശ സ്ഥാനവും1896 ആഗസ്റ്റ് 23 ന് റമ്പാൻ സ്ഥാനവും നേടിയ അദ്ദേഹം 1913 ഫെബ്രുവരി 9 ന് 'ഗീവർഗീസ് മാർ പീലക്സിനോസ്'എന്ന പേരിൽ മെത്രാപ്പോലീത്തായായി അഭിഷിക്തനായി.
കോട്ടയം, അങ്കമാലി ഭദ്രാസനങ്ങളുടെ ചുമതലയുണ്ടായിരുന്ന അദ്ദേഹം വള്ളിക്കാട്ട് ദയറ തന്റെ ആസ്ഥാനമായി തെരഞ്ഞെടുത്തു.
1925 ഏപ്രിൽ 30-ന് 'ബസേലിയോസ് ഗീവർഗീസ് പ്രഥമൻ' എന്ന നാമത്തിൽ നിരണത്തു വെച്ച് പൗരസ്ത്യ കാതോലിക്കയായി സ്ഥാനമേറ്റു.1928 ഡിസംബർ 17-ന് നെയ്യൂർ എൽ.എം.എസ്. ആശുപത്രിയിൽ കാലം ചെയ്ത അദ്ദേഹത്തെ വള്ളിക്കാട്ട് ദയറായിൽ കബറടക്കിയിരിക്കുന്നു.
അവലംബം പുറത്തേക്കുള്ള കണ്ണി ഗ്രന്ഥകാരനെക്കുറിച്ചുള്ള വിവരണം,കൊളംബ് യാത്രാവിവരണം (വിക്കിഗ്രന്ഥശാല)
കോന്നി ബ്ലോക്ക് പഞ്ചായത്ത്
പത്തനംതിട്ട ജില്ലയിൽ കോന്നി താലൂക്ക് 841.27 ചതുരശ്രകിലോമീറ്റർ വിസ്തീർണ്ണമുള്ള കോന്നി ബ്ളോക്ക് പഞ്ചായത്ത് സ്ഥിതി ചെയ്യുന്നത്.